  Анжелика Тихонова корреспондент 25-тӥ тулыспалэ Удмуртиысь Вавож черкогуртын Спортъя XXVII элькун тол гурт шудонъёсты усьтӥзы. Сяме пырем ӵошатсконъёс туэ Гуртлэн арез улсын ортчо. Со сярысь улосвыл тӧролэн но кивалтэтлэн пресс-службазы ивортӥз. Сӥё-дано ужрадэ ньыль полэс олимпи чемпионка, дуннелэн вить полэс чемпионэз, Дуннелэн кубокезлэн кузёез, СССР-лэн 39 пол чемпионэз, СССР-ысь спортъя дано мастер, Россиысь дано тренер Галина Кулакова пыриськиз. Спортсменъёсты но куноосты Удмуртилэн тӧроез Александр Бречалов пумитаз. Вавож ёрос – со ёрос-чемпион. Татын ужало предприятиос, кудъёсыз кунысьтымы тужгес кужмо предприятиосын нюръясько со «Колос», «Удмуртия», Мичурин нимо колхоз. Мон вань ужбергатӥсьёслы тыршемзы понна тау карисько. Асьмеос секыт 2020-тӥ арез туж йӧно ортчим. Кужмогес луим. Куке асьмеос ӵошен, асьмеос вормонтэм Александр Бречалов, Удмуртилэн тӧроезУдмуртилэн тӧроез ватсаз, Вавожысь ужбергатӥсьёс котыр ласянь улонзэс азинтон понна но трос коньдон висъяло шуыса, кылсярысь, спортэз. Соос ӵошатскисьёсты пумитаны кемалась дасесь вал ини. Туэ малпанзы быдэсмиз. Спортъя XXVII элькун тол гурт шудонъёсты усьтон 12 фото Спортъя 27-тӥ элькун тол гурт шудонъёсы Удмуртиысь 25 ёросъёсысь сюрслэсь трос спортсменъёс люкаськизы. Ӵошатсконъёсын 31 комплект медальёсты люкозы – куасэн бызьылонъя, тол полиатлонъя, баскетболъя, хоккеен, шашкиен, шахматэн шудонъя, спортэн вырись семьяос куспын ӵошатсконъя. Со сяна, ёрос тӧроос ыбылӥськонын, дартсын но куасэн бызьылонын кужымзэс мерталозы. Ӵошатсконъёсы тужгес пиналэз пыриськись Каракулино ёроысь Анастасия Созыкина луэ, со спортэн вырись семьяос куспын ӵошатсконъёсын быгатонлыкъёссэ возьматоз. Нош тужгес арлыдоез пыриськись - Грак ёросысь Татьяна Ныркова. Со куасэн бызьылоз Спортсменъёс куинь интыын ӵошатскозы. Водӟиысь лулчеберетъя но тазалыкез кыдатонъя центрын баскетболъя шудонъёс ортчозы. Нюрдор-Котьяысь «Жемчужина Удмуртии» куас огъетын – куасэн бызьылонъя ӵошатсконъёс. Нош Вавожын спортэн вырись семьяос, полиатлонистъёс, хоккеистъёс, шахматистъёс, шашистъёс, ёрос тӧроос кужмооссэ шараялозы. Кужмоосызлэсь гурт спортсменъёслэсь кылдытэм Удмуртилэн командаез Спортъя огъяросси тол гурт шудонъёсы мыноз, соос Пермьын 16-20 южтолэзе ортчозы. Элькун гурт шудонъёсты усьтон нуналэ Вавожын кыкетӥез «Команда Удмуртии» тол фестиваль ортчиз. Отчы элькун кивалтэтлэн ёзчиосызлэн, муниципал кылдытэтъёслэн тӧрооссылэн, Кун Кенешысь депутатъёслэн командаоссы пыриськизы. Соос кёрлингын, куасэн бызьылонын но уянъя эстафетаосын нюръяськизы. Вормисе Удмуртиысь кивалтэтлэн тӧроезлэн воштӥсезлэн - гурт возёсъя но сиён-юонъя министрлэн Ольга Абрамовалэн командаез потӥз. Гурт возёс шудонъёслы дасяськон уж борды котыр ласянь басьтӥськемез кулэ каре – ми выль объектъёс пуктӥськом, сюресъёсты тупатӥськом. Ваньмыз со гуртъёсын улӥсьёслы кыле, ӧнерлыко спортсменъёслы гинэ ӧвӧл, ваньмызлы таза улонэз гажасьёслы. Со милемлы спортэн вырисьёслэсь лыдзэс будэтонъя кунмылэн азьмуртэныз пуктэм ужпумъёсты быдэстыны быгатом шуыса оскон сётэ Ярослав Семёнов, Удмуртиысь кивалтэтлэн тӧроезШудонъёслэн огез валтӥсь ужпумзы гуртъёсын спорт инфраструктураез азинтон луэ. Вавож ёросын ӵошатсконъёслы Водӟиысь лулчеберетъя но тазалыкез кыдатонъя центрысь спортзалэз выльдӥзы. Нюрдор-Котьяын лыжероллерен бызьылыны югдытӥськись трасса усьтӥзы. Вавожын вӧсь луэмлэсь утись шобретэн спорт площадкаез выльдӥзы. Спортсменъёслы улыны мер объектъёсты тупатъязы. Нылпи садъёсын выльдон ужъёс нуизы. Вавожысь, Нюрдор-Котьяысь но Водӟиысь школаосы мисьтӥськон кабинаос пуктӥзы, пӧраськон висъетъёссэс но санузелъёссэс выльдӥзы, выль пӧраськон тӥрлык басьтӥзы. Озьы ик ужъёс нылпиослы спортъя школаын но мынӥзы.  Тодэ вайытом, гурт шудонъёсты усьтон нуналэ Вавожын выль ясли-сад усьтӥзы. Нош ӵошатсконъёсты усьтон улсын Александр Бречалов Вавож ёросысь «Колос» гурт возёслэн тӧроезлы «Удмурт Элькунлэн дано кунмуртэз» дано ним сётозы шуыса вераз.   Тегъёс: Спорт Вавож Удмуртия гуртшудонъёс Гуртлэнарез  